Tošteins Hūrgmu

**Tošteins Hūrgmu** (; dzimis ) ir profesionāls snovbordists no Norvēģijas. Hūrgmu ir piedalījies daudzās ekstrēmo ziemas sporta veidu sacensībās, veicot nobraucienus ar snovborda dēli *Slopestyle* un *Big Air* disciplīnās. Viņa stāja uz dēļa ir parasta (ar kreiso plecu pa priekšu).

## Sporta karjera
Hūrgmu piedzima un uzauga Tronheimā, Norvēģijā. Vēlāk pārcēlās uz Oslo. Sāka nodarboties ar snovbordu no 12 gadu vecuma.

Pirmo zelta medaļu Hūrgmu ieguva 2008. gada divpadsmitajās "Ziemas X spēlēs" (*Big air* disciplīnā), kuras norisinājās Aspenā, Kolorado štatā, ASV, uzveicot tādus profesionāļus kā Trevisu Raisu un Kevinu Pīrsu. Hūrgmu izcīnija zelta medaļu arī 2009. gada ziemas *Dew tour* tūrē (*slopestyle* disciplīnā) uzveicot Šonu Vaitu. 2009. gada trīspadsmitajās "Ziemas X spēlēs" Treviss Raiss pārspēja savu draugu un komandas biedru Tošteinu Hūrgmu. Šajās (trīspadsmitajās "Ziemas X spēlēs") balsojumu veica ne tikai tiesneši, bet arī skatītāji. Dalībnieki, tai skaitā arī Treviss Raiss, apšaubīja šīs vērtēšanas sistēmas godīgumu. Šajās sacensībās Hūrgmu veica daudz sarežģītākus un tehniski grūtāk izpildāmus trikus nekā Treviss, bet tieši šīs vērtēšanas sistēmas dēļ Hūrgmu neuzvarēja.

2009./2010. ziemas *Dew tour* tūrē (*slopestyle* disciplīnā) Hūrgmu ieguva divas pirmās vietas, uzveicot Šonu Vaitu.

2010. gada vasarā Hūrgmu bija pirmais, kurš veica triku *triple cork* (trīs salto un četri pilni apgriezieni gaisā) uz 100 pēdu augsta tramplīna Folgefonnā, Norvēģijā. 2011. gada 28. janvārī piecpadsmitajās "Ziemas X spēlēs" Hūrgmu, pirmo reizi šo spēļu ietvaros, sekmīgi veica *triple cork* triku.

Hūrgmu 2012. gada janvārī "Ziemas X spēlēs" (*Big air* disciplīnā), veicot *triple cork*, ieguva labāko rezultātu 50/50.

2013. gada janvārī "Ziemas X spēlēs" Aspenā Hūrgmu bija pirmais pasaulē, kurš veica *switch triple cork* (triks izpildīts ar aizmugurēju griezienu), un jau otro reizi ieguva labāko punktu skaitu 50/50 un savu otro *Big Air* disciplīnas zelta medaļu pēc kārtas. Bērtonas Eiropas un ASV sacensībās Hūrgmu ieguva attiecīgi zelta un sudraba medaļu. Hūrgmu bija vienīgais, kurš Bērtonas sacensību trasē veiksmīgi izpildīja *triple cork* triku, bet viņu uzveica viņa draugs Marks Makmoriss ar dažu punktu pārsvaru.

Hūrgmu finansiāli atbalsta sponsori *Oakley, Inc.*, DNB ASA, *[[GoPro]]* u.c. bet ģenerālsponsors ir *DC Shoes*. 2012. gadā par Hūrgmu izdota filma *Horgasm A love Story*, kurā hronoloģiski atspoguļoti pēdējie divi gadi viņa snovborda karjerā. Hūrgmu kopā ar profesionālo snovbordistu Andreasu Vīgu izveidoja firmu "AWSM", kas ražo snovborda aksesuārus un apģērbu.

## Sacensību rezultāti

* 2013: 1. vieta FIS Snovborda Pasaules kauss *Slopestyle* Čehijā
* 2013: 2. vieta Bērtonas ASV *Open Slopestyle*
* 2013: 1. vieta Bērtonas Eiropas *Open Slopestyle*
* 2013: zelta medaļa "Ziemas X spēles" *Big Air*
* 2012: subraba medaļa "Ziemas X spēles" *Big Air*
* 2011: 2. vieta *Air & Style* Pekinas *Big Air*
* 2011: zelta medaļa "Ziemas X spēles" *Big Air*
* 2011: 1. vieta *Dew Tour Slopestyle* Konektikutā
* 2011: 1. vieta *Dew Tour Slopestyle* Kolorādo
* 2011: 1. vieta kopvērtējumā *Dew Tour Season Standings Slopestyle*
* 2010: 1. vieta *Dew Tour Slopestyle* Monsnovā
* 2010: 2. vieta kopvērtējumā *Dew Tour Slopestyle*
* 2010: 2. vieta Okli *Arctic Challenge Slopestyle*
* 2010: subraba medaļa "Ziemas X spēles" *Big Air*
* 2009: 1. vieta *Dew Tour Slopestyle* Monsnovā
* 2009: 1. vieta *Dew Tour Slopestyle* Nortstarā, Kalifornijā
* 2009: 1. vieta *Dew Tour Slopestyle*
* 2009: 1. vieta Taho *Dew Tour Slopestyle*
* 2009: subraba medaļa "Ziemas X spēles" *Big Air*
* 2009: 2. vieta *[[Red Bull]]* *Snowscrapers Best Trick*
* 2009: 2. vieta  Andreasa Vīga turnīrs
* 2008: zelta medaļa "Ziemas X spēles" *Big Air*
* 2008: 1. vieta ASV *Open Big Air*
* 2007: uzvara kopvērtējumā *Abominable Snow Jam*
* 2007: 3. vieta *Air & Style Big Air*
* 2007: 1. vieta kopvērtējumā  Okli *Stylewars*

## ''Swatch'' TTR Pasaules tūres sacensības, 2007/08 sezona

## Atsauces

## Ārējās saites
* torstein.net